proxectonos/corpus_dominio_legal_administrativo_tmp huggingface dataset:
CONVOCATORIA DE PROCESO SELECTIVO CREACIÓN DE BOLSA PARA CONTRATACIÓN DE TRABALLADORES/AS SOCIAIS
ADMINISTRACIÓN LOCAL — Municipal — Bueu (Persoal, oposicións, 18/08/2021)

Aprobadas mediante Resolución da alcaldía núm 2021-0984 Código de Validación: 33JJDARPE2CDZMJKAX7HCLLC3, | as bases reguladoras da convocatoria para a creación dunha bolsa de emprego para a contratación en réxime de persoal laboral temporal dunha 1 traballador/a social a tempo completo e na modalidade de laboral temporal. A bolsa terá unha vixencia de 4 anos e perderá a súa vixencia cando concorra algunha das causas que se especifican no apartado 2 (Ámbito temporal da bolsa, modalidade de contratación e duración do contrato das bases da convocatoria As citadas bases do proceso selectivo poderán consultarse na páxina web www.concellodebueu. gal e no taboleiro de anuncios da sede electrónica do Concello de Bueu (https://concellodebueu.gal ). O prazo de presentación de solicitudes para participar no proceso selectivo é de cinco días hábiles (5) a contar desde o día seguinte á publicación deste anuncio no Boletín Oficial da Provincia de Pontevedra. O que se fai público para xeral coñecemento Documento asinado electronicamente á marxe
LISTA PROVISIONAL PROCESO SELECTIVO 1 PRAZA AUXILIAR DA ADMINISTRACIÓN XERAL, INCLUÍDA NA OFERTA DE EMPREGO DO 2017
ADMINISTRACIÓN LOCAL — Municipal — Redondela (Persoal, oposicións, 11/02/2021)

A alcaldesa ditou a Resolución núm.: 2021-0178, con data de 27/01/2021, pola que aprobou a lista provisional das persoas admitidas e excluídas no proceso selectivo que se convocou para cubrir unha praza vacante de auxiliar administrativo/a (Persoal Funcionario) do Concello de Redondela, incluída na Oferta de Emprego Público do ano 2017, e na que establece o seguinte, As bases xerais que regulan a convocatoria para cubrir prazas vacantes de persoal funcionario e laboral do Concello de Redondela publicáronse no Boletín Oficial da Provincia de Pontevedra (BOPPO) núm.: 50, do 13/03/2015 e as súas rectificacións, no BOPPO núm.: 77, do 22/04/2016. As bases específicas para cubrir prazas vacantes de persoal funcionario do Concello de Redondela, incluídas na oferta de emprego público de 2017, publicáronse no BOPPO núm.: 210, do 30/10/2020. O prazo de presentación de instancias iniciouse o día 18 de novembro e rematou o día 16 de decembro do 2020. Tras expirar o antedito prazo e de conformidade co disposto nestas bases de selección, é polo que, en virtude das competencias que me asigna a lexislación local vixente, PRIMEIRO: Admitir, con carácter provisional, no proceso selectivo que se convocou para cubrir unha praza de AUXILIAR ADMINISTRATIVO/A (P ersoal Funcionario), ás seguintes persoas: SEGUNDO: Excluír, con carácter provisional, no proceso selectivo que se convocou para cubrir unha praza de AUXILIAR ADMINISTRATIVO/A (Persoal Funcionario), ás seguintes persoas: TERCEIRO: Esta lista provisional elevarase a definitiva se non se presentan reclamacións transcorrido o prazo de 10 días hábiles, que se contarán a partir do seguinte ao da publicación desta resolución no Boletín Oficial da Provincia de Pontevedra. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na sede electrónica, na páxina web e no taboleiro de anuncios do Concello de Redondela. O feito de figurar incluído/a na relación de persoas admitidas non prexulga que se lles recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no suposto de que as persoas aspirantes admitidas superen as probas selectivas.” Redondela, 28 de xaneiro do 2021. A alcaldesa, Digna Rosa Rivas Gómez. DOCUMENTO ASINADO ELECTRONICAMENTE Á MARXE
CONVOCATORIA DA ASEMBLEA XERAL ORDINARIA
SECCIÓN NON OFICIAL —  — Comunidade de usuarios traída auga Taboexa Norte (Outros documentos, notificacións e informacións públicas, 17/08/2021)

Sr/a Usuario/a, pola presente queda vostede convocado/a á próxima Asamblea Xeral Ordinaria, que se celebrará o día 22 de Agosto, no Centro de Interpretación do Patrimonio e Local Socio Cultural de Taboexa ás 10:00h en primeira convocotaria e ás 10:30h en segunda convocatoria. Co seguinte orden do día: 1º Pasar lista de asistencia.2º Lectura e aprobación da acta anterior.3º Altas e baixas de usuarios.4º Estado de contas.5º Proposta de actualización dos Estatutos.6º Información de obras realizadas e obras pendentes.7º Rogos e preguntas. ROGASE ASISTENCIA E MÁXIMA PUNTUALIDADE A AUGA É UN BEN DE TODOS *TÓDOLOS/AS ASISTENTES TERÁN ESPECIAL ATENCIÓN ÁS MEDIDAS EXISTENTES O DÍA DA ASAMBLEA PARA COMBATER A PANDEMIA DO CORONAVIRUS-COVID19 O SECRETARIO Vº e Pr. PRESIDENTE
COBRO SERVIZO DE AXUDA NO FOGAR NOVEMBRO 2021
ADMINISTRACIÓN LOCAL — Municipal — Illa de Arousa, A (Recadación, 22/12/2021)

Mediante Resolucións da Alcaldía 2021-0651 e 2021-0653, aprobáronse as liquidacións da taxa polo servizo de axuda no fogar correspondente ao mes de novembro do exercicio 2021, por un total de 4.094,43 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 13/12/2021 ao 07/02/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
EXPOSICIÓN PÚBLICA CONTA XERAL DO ORZAMENTO DO CONCELLO DE ARBO CORRESPONDENTE AO EXERCICIO 2020
ADMINISTRACIÓN LOCAL — Municipal — Arbo (Presupostos e cadros de persoal, 06/08/2021)

Formulada e rendida a Conta Xeral do Orzamento desta Corporación correspondente o exercicio de 2020, informada pola Comisión Especial de Contas en sesión de 30.07.2021, exponse ó público cos documentos que a xustifican na Secretaría do Concello, polo prazo de quince días hábiles contados a partir do seguinte ó da inserción do presente anuncio no Boletín Oficial da Provincia, ó obxecto de que os interesados lexítimos poidan examinala e formular por escrito os reparos e observacións que coiden pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo do texto refundido da lei de facendas locais. O Alcalde, Horacio Gil Exposito. Documento asinado dixitalmente o día 30.07.2021
PROCESO PARA A SELECCIÓN DE DOUS/DÚAS TÉCNICOS/AS DE TURISMO CON CARÁCTER DE PERSOAL LABORAL TEMPORAL, A TEMPO PARCIAL
ADMINISTRACIÓN LOCAL — Municipal — Oia (Persoal, oposicións, 21/05/2021)

Mediante Decreto de 245/2021 esta alcaldía acorda aprobar a convocatoria e bases que rexerán o procedemento selectivo para a selección de dous/dúas técnicos/as de turismo para o Concello de Oia con carácter de persoal laboral temporal. O servicio prestarase durante 3 meses: do 15 de Xuño ó 15 de setembro con xornada parcial de 30 horas semanais e descanso continuado de día e medio ininterrumpido por semana. As citadas bases poderán consultarse na sede electrónica do Concello de Oia, (tanto no taboleiro de anuncios da sede como no portal de transparencia): oia. sedelectronica. es O prazo para a presentación de solicitudes será de 5 días hábiles contados a partir do seguinte ó da publicación do anuncio da convocatoria no Boletín Oficial da Provincia. En Oia a 13 de maio de 2021 A Alcaldesa Cristina Correa Pombal ** Documento asinado á marxe dixitalmente
DELEGACIÓN DA CELEBRACIÓN DO MATRIMONIO CIVIL DE 28/08/2021
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 10/09/2021)

Expediente núm.: 915/2021 Resolución con número e data establecidos á marxe Procedemento: Celebración Matrimonios Civís Fago pública a resolución da Alcaldía que se transcribe: Vista a solicitude para a celebración do matrimonio civil entre D HECTOR JUAN AMBOHADES ARBAOUI e L P R. Vista acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Paracuellos del Jarama, rexistrado baixo o número 12/21. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre D HECTOR JUAN AMBOHADES ARBAOUI e L P R. SEGUNDO. Fixar a celebración do matrimonio para o día 28 de agosto de 2021, ás 17:00 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Oteroa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
APROBACIÓN INICIAL DO EXPEDIENTE DE TRANSFERENCIA DE CRÉDITO TC 01-2021
ADMINISTRACIÓN LOCAL — Municipal — Ponte Caldelas (Presupostos e cadros de persoal, 06/08/2021)

O Pleno da Corporación en sesión ordinaria celebrada o 29 de xullo de 2021, acordou Aprobar inicialmente o expediente de transferencia de crédito TC 01-2021. En cumprimento do disposto no artigo 169.1 por remisión do artigo 179.4 do Real Decreto Lexislativo 2/2004 de 5 de marzo que aproba o Texto Refundido da Lei Reguladora das Facendas Locais, e disposicións concordantes, exponse ao público na Intervención do Concello, por un prazo de quince días hábiles, que comenzarán a contarse dende o seguinte ao día da inserción do presente anuncio no Boletín Oficial da Provincia, a fin de que durante o mesmo poidan examinarse os expedientes e formularse as reclamacións que se consideren oportunas, as cales deberán ser dirixidas ao Sr. Alcalde-Presidente desta Corporación. Se transcorrido dito prazo non se presentan alegacións, consideraranse aprobados definitivamente ditos acordos. O Alcalde, Asdo.: Andrés Díaz Sobral
APROBACIÓN DE CORRECCIÓN DE ERROS NO PLAN XERAL DE ORDENACIÓN MUNICIPAL (2441/2020)
ADMINISTRACIÓN LOCAL — Municipal — Caldas de Reis (Urbanismo e Patrimonio, 12/04/2021)

Polo Concello Pleno de Caldas de Reis, en sesión ordinaria celebrada en data 26 de novembro de 2020, aprobouse á corrección do erro material existente do PXOM deste concello na localización nos planos do PXOM de Caldas de Reis, do ben codificado co GA36005019, denominado “Petróglifo das Cortiñas”, no lugar do Cope da parroquia de Carracedo, indicando que a localización correcta non é a que ben reflectida nos planos do PXOM, senón a que figura nas bases de datos da DXPC así como no visor do Plan Básico Autonómico, nas coordenadas UTM ETRS 89 fuso 29 X: 528.260, Y: 4.722.155. Resultado da corrección do erro material, os documentos modificados do PXOM son os seguintes: Ficha X-019 do Catálogo do PXOM. Remitido este acordo á Dirección Xeral de Urbanismo da Consellería de Medio Ambiente e ordenación do Territorio da Xunta de Galicia, por ser o órgano competente para resolver de conformidade co disposto nos artigos 60, 61, e 83.5 da Lei 2/2016 de 10 de febreiro do solo de Galicia, en data 25/02/2021 díctase orde da conselleira de Medio Ambiente, Territorio e Vivenda aprobando a corrección de erros indicada, publicándose a mesma no Diario Oficial de Galicia nº 52 de data 17/03/2021. De conformidade co artigo 88 da Lei 2/2016, do 10 de febreiro, do solo de Galicia, e artigo 212.1 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, a Dirección Xeral de Ordenación do Territorio e Urbanismo comunica inscrición con data 25/03/2021 da corrección de erros do Plan xeral de ordenación municipal de Caldas de Reis, no Rexistro de Planeamento Urbanístico de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia, e 70 da Lei 7/1985, do 2 de abril, reguladora das bases de réxime local, se remite o presente anuncio para publicar no BOP. En Caldas de Reis a 31 de marzo de 2021 O Sr. Alcalde-Presidente do Concello Asdo. Don Francisco Diego Ejaz Pane Marinello DOCUMENTO ASINADADO DIXITALMENTE AO MARXE ANEXO FICHA X_019 do catálogo do PXOM modificada
O. D. PLENO ORDINARIO 30.06.21
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/07/2021)

1.— Actas anteriores: Ordinaria do 26 de maio de 2021 2.—Declaración Institucional con motivo do Día Internacional do Orgullo LGTBI 2021. Rexistro Pleno 2996/1101 3.—Aprobación inicial da Modificación Orzamentaria nº42/2021 para o pago da liquidación dos aparcadoiros de Massaer Di Franco Pirlea Fuente e Castelao. Expte.3357/449 (Rexistro Pleno 2965/1101) 4.—Aprobación da Conta Xeral do Concello de Vigo e do Organismo Autónomo da Xerencia Municipal de Urbanismo, correspondente ao ano 2020. Expte.180/143 (Rexistro Pleno 2966/1101) 5.—Ordenanza de Procedemento Administrativo Electrónico do Concello de Vigo. Expte.152/1102 (Rexistro Pleno 2981/1101). 6.—Moción do concelleiro membro non adscrito sobre a nova tarifa eléctrica. Rexistro Pleno 2989/1101.7.—Moción do grupo municipal do Partido Popular para condenar o indulto outorgado aos líderes independentistas cataláns condenados por sedición e esixir a dimisión do Presidente do Goberno por faltar ao seu xuramento constitucional. Rexistro Pleno 2990/1101.8.—Moción do grupo municipal Socialista, instando á Xunta de Galicia a incrementar o financiamento do Servizo de Axuda no Fogar (SAF) da súa competencia e que xestionan os concellos, que permanece conxelado dende o ano 2012. Rexistro Pleno 2992/1101.9.—Moción do grupo municipal Socialista, instando á Xunta de Galicia a executar os orzamentos en materia de Política de Vivienda comprometidos e outros acordos complementarios. Rexistro Pleno 2993/1101.10.—Moción do grupo municipal Socialista, instando á Xunta de Galicia a elaborar un plan a 4 anos para abordar a reforma integral de centros educativos da Cidade de Vigo. Rexistro Pleno 2994/1101.11.—Moción do grupo municipal Socialista, instando ao Presidente da Xunta de Galicia e ao Gadea Pellitero Mirpuri a dar explicacións sobre a situación actual da Sanidade Pública de Galicia e adoptar medidas urxentes para reducir as listas de espera. Rexistro Pleno 2995/1101.12.—Dar conta de resolucións da Alcaldía, dende o 18.05 ao 18.06.2021. Expte.1038/1102 (Rexistro Pleno 2977/1101). 13.—Dar conta de resolucións asinadas por concelleiros/as delegados/as, dende o 18.05 ao 18.06.2021. Expte.1039/1102 (Rexistro Pleno 2978/1101). 14.—Moción do grupo municipal Mixto para a implantación de medidas específicas contra as violencias machista ante a celebración de eventos masivos no período estival. Rexistro Pleno 2987/1101.15.—Formulación de rogos.16.—Formulación de preguntas. JRB/am Sinatura dixital Nanuli Rogles Brien
EXPOSICIÓN PÚBLICA DA APROBACIÓN INICIAL DO REGULAMENTO DO MERCADO MUNICIPAL DE ABASTOS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 18/11/2021)

O Pleno desta Corporación, en sesión extraordinaria e urxente de data 2 de novembro de 2021, acordou aprobar inicialmente o Regulamento do Mercado municipal de Abastos do Concello de Salvaterra de Miño. Dando cumprimento ao establecido no artigo 49. b) da Lei 7/1985, de 2 de abril, ábrese un prazo de información pública e audiencia aos interesados por un prazo de trinta días contados a partir do seguinte ao da publicación deste Edicto no Boletín Oficial da provincia, ao obxecto de que poidan presentar as suxestións e reclamacións que estimen oportunas, indicando a tal efecto, que o expediente se atopa a súa disposción na Secretaría do Concello. De non presentarse reclamacións durante o sinalado prazo entenderase elevado a definitivo o acordo ata entón provisonal. Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE
APROBACIÓN INICIAL DA ORDENANZA REGULADORA DO PREZO PÚBLICO POLA UTILIZACIÓN DO VIVEIRO DE EMPRESAS.
ADMINISTRACIÓN LOCAL — Municipal — Dozón (Outros documentos, notificacións e informacións públicas, 26/02/2021)

O Pleno deste Concello, en sesión ordinaria celebrada o día 22 de febreiro de 2021, acordou a aprobación provisional da Ordenanza fiscal reguladora do prezo público pola utilización do viveiro de empresas. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://dozon.sedelectronica. gal). Se transcorrido devandito prazo non se presentaron reclamacións, considerarase aprobado definitivamente devandito acordo. Dozón na data da sinatura electrónica á marxe O Alcalde-Presidente Adolfo Campos Vázquez
DH. A36.75564 COMUNIDADE DE USUARIOS LAS ROTEAS, SOLICITUDE DE NOVACIÓN NO LUGAR DA ARROTEA, PARROQUIA DE CAMOS (SANTA BAIA), CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/10/2021)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. SOLICITANTE: CCUU Las Roteas CAUDAL: 5146,20 m3/ano DESTINO: uso doméstico ORIXE: 6 manancias: M1 a M6 M1 a M4 e M6 en parc.134 do pol.12 do catastro de Nigrán M5 en parc.79 do pol.4 do catastro de Nigrán LUGAR: As Arroteas PARROQUIA: Camos CONCELLO: Nigrán A auga dos mananciais M1 a M3 reúnese para conducila a depósito en parc.36 do pol.12. A auga de M5 diríxese directamente a ese depósito. Preténdense captar dous novos mananciais: M4 e M6 de xeito que a auga de M4 reunirase coa de M1, M2 e M3 para seguir cara ao depósito. A auga de M6 unirase á tubaxe que provén de M5 tamén cara ao depósito. Dende o depósito distribúese a auga ás vivendas que abastece a comunidade na parroquia de Camos, Nigrán. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
SEGUNDA CONVOCATORIA DAS “BASES REGULADORAS PARA A CONCESIÓN DE BOLSAS PARA DEPORTISTAS DE ALTO NIVEL (DEPO_DAN) & DEPORTISTAS PROMESA (DEPO_PROMESA) DA PROVINCIA DE PONTEVEDRA PARA O A NO 2021” (EXPTE.202105550)
ADMINISTRACIÓN LOCAL — Provincial — Deputación Provincial (Subvencións e axudas, 18/10/2021)

A Xunta de Goberno desta Deputación Provincial na súa sesión ordinaria do día 8 de outubro de 2021, adoptou, entre outros, o seguinte acordo: A Deputación de Pontevedra, a proposta do servizo de Deportes estableceu as Bases reguladoras para a concesión de bolsas para deportistas de alto nivel (DEPO_DAN) e deportistas promesa (DEPO_PROMESA) da provincia de Pontevedra para o ano 2021 na que se convoca o programa DE_D/21 “Deportistas de alto nivel (DEPO_DAN) e deportistas promesa (DEPO_PROMESA)” aprobadas en Xunta de Goberno de 2 de xullo de 2021 por importe de 250.000,00 € e publicadas no BOPPO nº 128 de 7 de xullo de 2021. Na Xunta de Goberno de 24 de setembro de 2021 apróbase a concesión de ditas bolsas por importe de 199.000,00 €, publicadas no BOPPO nº 188 de 29 de setembro de 2021. En informe emitido polo servizo de Deportes de data 27 de setembro de 2021 solicítase á Intervención informe da apertura dunha segunda convocatoria de ditas bases polo importe de 51.000,00 €, importe sobrante da convocatoria inicial; e unha vez fiscalizada favorablemente dita apertura pola Intervención con data 1 de outubro de 2021, a Xunta de Goberno acorda por unanimidade aprobar a apertura dunha segunda convocatoria das bases reguladoras para a concesión de bolsas para deportistas de alto nivel (DEPO_DAN) e deportistas promesa (DEPO_PROMESA) da provincia de Pontevedra para o ano 2021. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
DELEGACIÓN DA ALCALDÍA NO CONCELLEIRO CONTANTINO CORDAL PARA CELEBRACIÓN DE MATRIMONIO–EXPTE.3734/2021
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/10/2021)

Debendo celebrarse voda civil, o día 4 de setembro, ás 12’30 horas, polos contraentes Don FRANCISCO VIDAL GENNARO DO ESPIRITU SANTO. (D. N. I.76909811L) e Dona SARA IRENE LAVER BENABAD. (D. N. I.76873168S), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, RESOLVER: 1º.—Delegar no Concelleiro da Corporación de Cambados, D. WILSON DANIEL BRITTAIN CEBOLLADA, para que o día 4 de setembro do ano 2.021, actúe, por delegación desta Alcaldía, na voda civil a celebrar nesta Casa Consistorial, ás 12’30 horas, entre os contraentes Don FRANCISCO VIDAL GENNARO DO ESPIRITU SANTO. (D. N. I.76909811L) e Dona SARA IRENE LAVER BENABAD.; e, 2º.—Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.—A presente resolución terá efectos dende o momento da súa sinatura, sen prexuízo da súa publicación no BOPPO. Documento asinado electrónicamente.
DELEGACIÓN ALCALDÍA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 05/07/2021)

De acordo co disposto no artigo 21.1 e 21.3 da Lei 7/1985, do 2 de abril, Reguladora das bases do Réxime Local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, Primeiro.- Delegar a sinatura desta Alcaldía na emisión de toda clase de certificados e informes administrativos de administración xeral indistintamente na Primeira Tenente de Alcalde: —— DªPatricia Isabel De la Portilla Faurat. Segundo.- O presente Decreto terá efectos dende o día 28 de xuño de 2021 ata o día 3 de xullo de 2021, ambos incluídos, notificarase á designada, publicarase no Boletín Oficial da Provincia de Pontevedra e darase conta del o Pleno da corporación, na primeira sesión que celebre. Lalín, 24 de xuño de 2021. O Alcalde, Dou fe. O Secretario Xeral, D. Xosé Crespo Iglesias. D. César López Arribas. (DOCUMENTO ASINADO ELECTRONICAMENTE Á MARXE)
POSTOS DE TRABALLO PERSOAL EVENTUAL
ADMINISTRACIÓN LOCAL — Municipal — Tui (Presupostos e cadros de persoal, 29/06/2021)

O artigo 104. bis da Lei 7/1985, de 2 de abril, reguladora de Bases de Réxime Local, apartado 5 establece a obriga de que as Corporacións locais publiquen semestralmente na súa sede electrónica e no Boletín Oficial da Provincia o número dos postos de traballo reservados a persoal eventual. En cumprimento da devandita obriga legal, este Concello procede a publicar o posto de traballo que se atopa reservado ao persoal eventual e que é o seguinte: O que se fai publico tal e coma esixe a normativa vixente. Tui a data da sinatura dixital a marxe O Alcalde, Enrique Cabaleiro González.
IN407A 2021/29-4 SOCIEDAD ELECTRICISTA DE TUI DISTRIBUIDORA S. L., CONCESIÓN DE AUTORIZACIÓN DE CONSTRUCIÓN PARA INSTALACIÓN ELÉCTRICA NO CONCELLO DE TUI
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 25/02/2021)

Resolución do 11 de febreiro de 2021, da Xefatura Territorial de Pontevedra, de autorización administrativa previa e autorización administrativa de construción dunha instalación eléctrica no concello de Tui (expediente IN407A 2021/29-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 11 de febreiro de 2021. O xefe territorial – Tomás Nogueiras Nieto.
CREACIÓN BOLSA DE EMPREGO AUXILIARES SERVIZO AXUDA NO FOGAR
ADMINISTRACIÓN LOCAL — Municipal — Fornelos de Montes (Persoal, oposicións, 01/06/2021)

Por acordo da Xunta de Goberno Local adoptado na sesión extraordinaria celebrada o 21 de maio de 2021 foron aprobadas as bases e a convocatoria para a creación dunha bolsa de emprego para o servizo de axuda no fogar no Concello de Fornelos de Montes. A tal efecto, o Concello de Fornelos de Montes abre un prazo de presentación das instancias para a participación neste proceso de selección que será de cinco días hábiles a computar a partir do seguinte ao da publicación do presente anuncio no Boletín Oficial da Provincia. Os interesados poderán consultar as bases de selección no taboleiro de anuncios da páxina web do Concello (https://fornelos.sedelectronica. gal/info.0). Documento asinado dixitalmente ao marxe. O alcalde Emiliano Lage Rodríguez
DH. W36.77142, PLENOIL, S. L., SOLICITUDE DE AUTORIZACIÓN DE OBRAS PARA ESTACIÓN DE SERVIZO, NO LUGAR DE BAIXADA DE PONTILLÓN, CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/07/2021)

As obras solicitadas consisten na construción de estación de servizo dotada de tres surtidores, dos depósitos de 50.000 e 30.000 litros, instalacións e canalizacións de servizos, unha edificación auxiliar para vending, pago e control de 19,84 m² con cerramentos de panel sandwich e cimentación de formigón, marquesiña de estrutura metálica de 277 m², pavimentación interior e de accesos, xardinaría e peche de lindes de parcelas de referencia catastral 54057A074000800000AA, 54057A074000810000AB, 54057A074000820000AY e 54057A074000830000AG cun total de 2290 m2 de superficie, en zona de policía e a unha distancia de 50,89 m do leito do río Lagares, na Baixada a Pontillón s/n, parroquia de Castrelos, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xuño de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DO PADRÓN DE AUGA 2021-2B
ADMINISTRACIÓN LOCAL — Municipal — Poio (Recadación, 31/05/2021)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2021 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dezaoito de maio de dous mil vinte e un, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2021. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 18 de maio de 2021 v. e pr. O ALCALDE D. Luciano Sobral
APROBACIÓN INICIAL MODIFICACIÓN RPT PERSOAL DIRECTIVO
ADMINISTRACIÓN LOCAL — Municipal — Pontevedra (Presupostos e cadros de persoal, 01/03/2021)

A Xunta de Goberno Local, na sesión do 15/02/2021, aprobou inicialmente a modificación da Relación de Postos de Traballo (RPT) do persoal directivo do Concello de Pontevedra para o ano 2021, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da publicación deste anuncio no BOP. Deste xeito, publicarase o expediente no apartado de transparencia da Sede Electrónica do Concello “https://sede.pontevedra. gal/public/publications/list/transparency/ORG-RPT-DIRECT” e, así mesmo, permanecerá no Servizo de Persoal deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica O director xeral de recursos humanos,
DELEGACIÓN PRESIDENCIA XGL DO 19.11.2021 NO PRIMEIRO TENENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 26/11/2021)

Con data 19 de novembro de 2021 o Sr. Alcalde ditou resolución do seguinte tenor literal: Vista as atribucións que son conferidas á Alcaldía pola normativa vixente (art.21 da Lei 7/1985, de 2 de abril, Reguladora das Bases do Réxime Local, art.24 Real Decreto Lexislativo 781/1986, de 18 de abril, art.41 Real Decreto 2568/1986, de 28 de novembro, art.61 da Lei 5/1997, de 22 de xullo, de Administración Local de Galicia). Vista a resolución de Alcaldía de 24.06.2019 polo que se nomea como Andreea Ana Maria El Ouarti Torga ao concelleiro Rafael Estévez Martínez. Visto o disposto no artigo 47 do Real Decreto 2568/1986 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/1986, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde por imposibilidade de acudir á Xunta de Goberno Local do día 19.11.2021. Pola presente, PRIMEIRO. Delegar no Andreea Ana Maria El Ouarti Torga, Rafael Estévez Martínez, a presidencia da Xunta de Goberno Local a celebrar o día 19.11.2021. SEGUNDO. Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación dende o día da data. TERCEIRO. Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. En Tui, o Sr. alcalde, Enrique Cabaleiro González. Documento asinado dixitalmente á marxe.
DELEGACIÓN DE COMPETENCIAS NA PRIMEIRA TENENCIA DE ALCALDÍA
ADMINISTRACIÓN LOCAL — Municipal — Tui (Outros documentos, notificacións e informacións públicas, 03/08/2021)

Con data 22 de xullo de 2021 o Sr. Alcalde ditou resolución do seguinte tenor literal: Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 24 de xuño de 2019 polo que se nomea Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde por estar fora do termo municipal no día 22/07/2021 Pola presente, 1º.- Delegar no Simy Fenellosa Iscar, Rafael Estévez Martínez, a presidencia das Comisións informativas a celebrar no día 22/07/2021.2º.- Ordear a publicación da presente resolución no taboleiro de anuncios e no Boletín Oficial da Provincia, sen perxuizo da efectividade da delegación dende o día da data.3º.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. Tui, o Sr. alcalde, Enrique Cabaleiro González. Documento asinado dixitalmente á marxe.
APROBACIÓN INICIAL DO EXPEDIENTE DE TRANSFERENCIA DE CRÉDITOS
ADMINISTRACIÓN LOCAL — Municipal — Mos (Presupostos e cadros de persoal, 04/05/2021)

O Pleno deste Concello, en sesión ordinaria celebrada o día 26/04/2021, acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1, por remisión do 179.4, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Mos DOCUMENTO ASINADO ELECTRONICAMENTE
DH. A36.73955. SOLICITUDE DE Mª DOLORES NÚÑEZ REY DE CONCESIÓN DUN CAUDAL DE AUGA PROCEDENTE DUN POZO NO LUGAR DA ACHADIZA, BELUSO (BUEU)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/11/2021)

Este anuncio ten por obxecto abrir a regulamentaria información pública que prescriben os arts.109 e 169 do Regulamento do dominio público hidráulico. SOLICITANTE: Maria Porfiria Ioan Adrian Enebra De Pinto CAUDAL: 49,23 m3/ano DESTINO: rega ORIXE: pozo en parc.9004 do pol.1 do catastro de Bueu LUGAR: A Achadiza PARROQUIA: Beluso CONCELLO: Bueu A auga do pozo bombéase a través de tubo soterrado baixo camiño ata billa existente na parcela 178 do pol.1 do catastro de Bueu para rega desta. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
CONVOCATORIA SUBVENCIÓNS EVENTOS DEPORTIVOS 2021
ADMINISTRACIÓN LOCAL — Municipal — Grove, O (Subvencións e axudas, 29/10/2021)

A Xunta de Goberno do Concello do Grove na sesión ordinaria do 25.10.2021 acordou aprobar as bases de convocatoria de subvencións, en concorrencia competitiva, ás entidades e clubs deportivos sen ánimo de lucro na realización de actividades deportivas durante o ano 2021 As axudas outorgaranse con cargo á aplicación do orzamento de gastos para o ano 2021, 341.48001, cun importe de crédito total de 10.000,00 euros. O prazo para presentar as solicitudes será de 15 días naturais contados a partir do día seguinte ao anuncio da convocatoria das bases no Boletín Oficial da Provincia de Pontevedra. As bases reguladoras de dita convocatoria están publicadas na sede electrónica do Concello do Grove (https://concellodogrove.sedelectronica. gal). O Alcalde, José Antonio Cacabelos Rico Asinado dixitalmente na marxe
APROBACIÓN INICIAL DA ORDENANZA XERAL DE XESTIÓN E RECADACIÓN
ADMINISTRACIÓN LOCAL — Municipal — Grove, O (Ordenanzas e Regulamentos, 08/03/2021)

O Pleno deste Concello, en sesión celebrada o 22.02.2021, acordou a aprobación provisional da aprobación da Ordenanza Xeral de Xestión e Recadación do concello do Grove. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
EXPTE. NÚM.393/2020. INFORMACIÓN PÚBLICA PROXECTO DE ESTATUTOS E BASES DE ACTUACIÓN DA XUNTA DE COMPENSACIÓN PARA URBANIZAR O POLÍGONO SP-18-I (VEIGAS DE ALMORZAR-BEMIL)
ADMINISTRACIÓN LOCAL — Municipal — Caldas de Reis (Urbanismo e Patrimonio, 25/03/2021)

Aprobados inicialmente os proxectos de estatutos e das bases de actuación que deberán rexer a constitución e funcionamento da Xunta de Compensación para urbanizar o polígono SP-18-I (Veigas de Almorzar-Bemil) deste Municipio, por acordo da Xunta de Goberno Local de data 12 de Marzo de 2021, de conformidade co artigo 123.2 da Lei 2/2016, de 10 de febreiro, do chan de Galicia, e co artigo 302 do seu Regulamento, aprobado por Decreto 143/2016, de 22 de setembro, sométese a INFORMACIÓN PÚBLICA POLO PRAZO DUN (1) MES, a contar desde o día seguinte ao de publicación do presente anuncio no Boletín Oficial da Provincia de Pontevedra Durante devandito prazo poderá ser examinado por calquera interesado nas dependencias municipais, (departamento de urbanismo de luns a venres de 09.00horas a 14.00horas) PREVIA CITA no tfno.986540002 (ext.8), para que se formulen as alegacións que se estimen pertinentes. Así mesmo, informar os propietarios non promotores do proxecto, da posibilidade de adherirse e incorporarse ao mesmo e, con iso, á futura xunta de compensación. En Caldas de Reis O Alcalde-Presidente, Juan Manuel Rey Rey DOCUMENTO ASINADO ELECTRONICAMENTE
APROBACIÓN DEFINITIVA DE TRANSFERENCIA DE CRÉDITO 274/2021
ADMINISTRACIÓN LOCAL — Municipal — Covelo (Presupostos e cadros de persoal, 23/08/2021)

Queda definitivamente aprobado o Expediente de Modificación de Crédito (Transferencia de Crédito expediente 274/2021) dentro do orzamento municipal vixente por un importe de 11.525,98 €. A súa aprobación inicial foi adoptada polo Pleno da Corporación Municipal de Covelo na sesión do día 9 de xullo deste ano, sen que se presentasen reclamacións durante o prazo regulamentario de exposición ó público. En cumprimento do disposto no artigo 179-4 en concordancia co 169-3 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais faise público o resumo por capítulos deste orzamento, unha vez introducidas as citadas modificacións: Covelo, na data que figura na marxe. O ALCALDE Asdo. Juan Pablo Castillo Amigo